laion/Wikipedia-Exotic huggingface dataset:
צ'ארלס הילמן בראף

צ'ארלס הילמן בראף (באנגלית: Charles Hillman Brough;‏ 9 ביולי 1876 – 26 בדצמבר 1935) היה פוליטיקאי אמריקאי, איש המפלגה הדמוקרטית, שכיהן כמושל ארקנסו ה-25 בשנים 1917–1921. בראף היה המושל שחתם על חוק זכות בחירה לנשים בארקנסו, ותמך בו ברמה הלאומית. צ'ארלס הילמן בראף, נולד בעיר קלינטון שבמחוז הינדס שבמרכז מיסיסיפי. ב-1894 הוא סיים את לימודיו במיסיסיפי קולג' שבעירו. ב-1898 הוא קיבל תואר דוקטור לפילוסופיה מאוניברסיטת ג'ונס הופקינס. ב-1902 הוא סיים לימודי משפטים באוניברסיטת מיסיסיפי. הוא לימד במיסיסיפי קולג' ובקולג' לשעבר לנשים, הילמן, גם הוא בקלינטון, ולאחר מכן באוניברסיטת ארקנסו בפאייטוויל. בראף כיהן כדיאקון בכנסייה הבפטיסטית. ב-1916 נבחר בראף כמושל ארקנסו. בבחירות הוא הביס את עורך הדין וולאס טאונסנד, יליד איווה, שבהמשך כיהן במשך תקופה ארוכה כנציג ארקנסו בוועדה הרפובליקנית הלאומית. טאונסנד ניסה להתמודד שוב על משרת המושל ב-1920 מול יורשו של בראף, תומאס צ'יפמן מקריי. במהלך תקופת כהונתו של בראף כמושל, הוקם בארקנסו מוסד לנשים עברייניות ונפתח בית ספר תעשייתי לנערות. הוא חתם על חוק שהתיר לנשים להצביע בבחירות המקדימות. בהנהגתו, הייתה ארקנסו ליחידה מבין מדינות הדרום שבה ניתנה זכות בחירה לנשים עוד לפני קבלת התיקון ה-19 לחוקת ארצות הברית. בראף, שהיה ליברל דמוקרט, תמך בפומבי בחוקים נגד מעשי לינץ'. ב-1918 הוא נבחר לכהונה שנייה כמושל, כאשר המפלגה הרפובליקנית תמכה בו כנגד מועמד המפלגה הסוציאליסטית, קליי פלקס. ב-1919 התרחש טבח איליין (אנ') בעיירה איליין שבמחוז פיליפס, כאשר תושבים לבנים הפיצו שמועות שווא על תושבים אפרו-אמריקאים שביקשו להרוג לבנים אף על פי שהתושבים השחורים ביקשו רק לנסות להקים איגוד מקצועי כדי לדרוש תנאי שכר טובים יותר כחוכרי אדמות. בראף ביקש ממחלקת המלחמה של ארצות הברית לשלוח לארקנסו כוחות וליווה אותם לאזור ההתרחשות. שם הקיפו חיילים את התושבים השחורים, ותושבים לבנים הרגו תושבים שחורים ללא הבחנה. לפחות שני אנשים נהרגו על ידי החיילים. 237 שוחרים נהרגו בטבח. היה זה אחד העימותים הגזעיים הקטלנים ביותר בהיסטוריה של ארצות הברית. בשנים 1925–1928 שימש בראף כמנהל משרד המידע הציבורי, וב-1929 כנשיא הקולג' הבפטיסטי המרכזי בקונוויי. בשנים 1934–1935 הוא שימש כיושב ראש ועדת הגבול בין וירג'יניה לבין מחוז קולומביה. ב-1932 הוא התמודד ללא הצלחה במושב בסנאט של ארצות הברית, אך נוצח בבחירות המקדימות של הדמוקרטים על ידי הסנאטורית המכהנת האטי קראווי. צ'ארלס הילמן בראף נפטר בוושינגטון די. סי. ב-26 בדצמבר 1935. כמו רבים ממושלי ארקנסו הוא נטמן בבית הקברות רוזלון שבליטל רוק. Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, pp. 86-87. מדיה וקבצים בנושא צ'ארלס הילמן בראף בוויקישיתוף צ'ארלס הילמן בראף באתר אגודת המושלים הלאומית (באנגלית) צ'ארלס הילמן בראף באנציקלופדיה של ארקנסו (באנגלית) צ'ארלס הילמן בראף באתר The Political Graveyard (באנגלית) צ'ארלס הילמן בראף, באתר "Find a Grave" (באנגלית) Krugler, David (February 16, 2015). "America's Forgotten Mass Lynching: When 237 People Were Murdered In Arkansas". Daily Beast. Elaine Massacre, Arkansas Encyclopedia of History and Culture
אגם אורסטיאדה

אגם אורסטיאדה או אגם קסטוריה (ביוונית: Λίμνη Ορεστιάδα) הוא אגם בקסטוריה, מקדוניה, בצפון מערב יוון. האגם נמצא בגובה 630 מטר מעל פני הים ומשתרע על פני שטח של 28 קמ"ר. האגם מתמלא מתשעה נחלים שונים, והוא מתנקז לנחל הליאקמון. עומקו של האגם נע בין תשעה לעשרה מטרים. חצי האי קסטוריה (בו נמצאת קסטוריה) מחלק את האגם לשני חלקים, הגדול מצפון והקטן מדרום. האגם נקרא על שם האוריאדות, נימפות הרים מהמיתולוגיה היוונית. מסביב לאגם ישנם מספר אתרים, העיירה קסטוריה בה ניתן לראות את האדריכלות הביזנטית, מנזר ביזנטי מהמאה ה-11 ויישוב פרה היסטורי משוחזר. בחורף האגם קופא לחלוטין. ערך זה הוא קצרמר בנושא יוון. אתם מוזמנים לתרום לוויקיפדיה ולהרחיב אותו.
החדר (סרט, 2024)

החדר (באנגלית: The Room) הוא סרט דרמה אמריקאי בכיכובם של בוב אודנקירק, בלה היתקוט, גרג ססטרו, קייט סיגל (אנ') ומייק פלנגן. הסרט יבויים על ידי הבמאי ברנדו קרופורד. הסרט הוא עיבוד מחדש לסרט "החדר" משנת 2003 מאת טומי ויזו. בוב אודנקירק - ג'וני, בנקאי מצליח המאורס לליסה וחברו הטוב של מארק. בלה היתקוט - ליסה, ארוסתו של ג'וני שמנהלת רומן עם מארק. ברנדו קרופורד - מארק, חברו הטוב של ג'וני המנהל רומן עם ליסה. קייט סיגל (אנ') - קלודט, אמה של ליסה. מייק פלנגן - פיטר, חברם הפסיכולוג של ג'וני ומארק. גרג ססטרו - כריס-אר, סוחר סמים שמאיים על דני. גרג ססטרו גילם את דמותו של מארק בסרט המקורי. בנוסף, השחקנים ארתורו קאסטרו (אנ') וקאמרון קאסקי (אנ') לוהקו לתפקידים לא ידועים. צילומי הסרט החלו בינואר 2023 ונמשכו יום אחד. ב-9 במרץ 2023, הבלוג "Film/" דיווח שעיבוד מחדש לסרט "החדר" נמצא בפיתוח ובו אודנקירק יגלם את דמותו של ג'וני, בלה היתקוט תגלם את דמותה של ליסה וברנדו קרופורד יביים, יפיק ויגלם את דמותו של מארק. הפקת הסרט נעשית על ידי חברת ההפקות של קרופורד במטרה לגייס כסף לצדקה (אנ'). בהמשך, הוכרז שקייט סיגל תגלם את קלודט, מייק פלנגן יגלם את פיטר וגרג ססטרו יגלם את כריס-אר. ססטרו הוא השחקן היחיד מהסרט המקורי שלוקח חלק בעיבוד המחודש. ארתורו קאסטרו וקאמרון קאסקי לוהקו לתפקידים לא ידועים. אודנקירק ציין שהעיבוד לא נוצר כדי ללעוג לסרט המקורי, אלא נועד כדי להפוך את המקור לרציני יותר. הרווחים מיצירת הסרט יתרמו לארגון "amfAR (אנ')" שנועד לחקר נגיף האיידס. הסרט נועד להפצה באביב 2023 במטרה לציין 20 שנה לצאת הסרט "החדר" המקורי. מועד זה נדחה לתאריך לא ידוע. "החדר", במסד הנתונים הקולנועיים IMDb (באנגלית) J. Kim Murphy, Bob Odenkirk Says He’s Starring in a Remake of Tommy Wiseau’s ‘The Room’: ‘I Tried My Best to Sell Every Line’, Variety, ‏2023-03-09 (באנגלית אמריקאית) Andrew Housman, The Room Remake Starring Bob Odenkirk Was Shot In A Single Day, /Film, ‏2023-04-12 (באנגלית אמריקאית) Greg Evans, Bob Odenkirk To Star In ‘The Room’ Remake For Charity: “I Tried My Best To SELL Every Line”, Deadline, ‏2023-03-09 (באנגלית אמריקאית) Ryan Scott, Bob Odenkirk Is Playing Tommy Wiseau's Role In A Greenscreen Remake Of The Room (For Charity), /Film, ‏2023-03-08 (באנגלית אמריקאית) Joe George, Alec Bojalad, Bob Odenkirk's The Room Remake Will Defy Your Expectations, Den of Geek, ‏2023-03-20 (באנגלית אמריקאית) Bob Odenkirk will nooootttt mock 'The Room' in his upcoming remake, EW.com (באנגלית)
תל א-סולטאן (עזה)

תל א-סולטאן (בערבית: معسكر تل السلطان) הוא אחד משמונה מחנות פליטים פלסטינים שנמצאים ברצועת עזה. המחנה ממוקם בנפת רפיח, מצפון-מערב לעיר רפיח ולמחנה רפיח. המחנה הוקם כדי לקלוט פליטים ממחנה קנדה. אונר"א לא עושה הבחנה בין המחנה לבין מחנה רפיח. לפי אומדן הלשכה הפלסטינית המרכזית לסטטיסטיקה ב-2006 גרו במחנה 24,418 תושבים. במהלך שנת 2024, במסגרת מלחמת חרבות ברזל לחם צה"ל נגד מחבלי החמאס והג'יהאד האסלאמי במחנה, כחלק מקרב רפיח. במחנה אותרו פירים, מנהרות לחימה ואמצעי לחימה רבים, והושמדו אתרי ייצור רקטות משמעותיים. ביולי 2024 פוצצו חיילים מחטיבה 401 את מאגר המים של המחנה בהוראת מפקדיהם. ערך מורחב – האסון בתל א-סולטאן בשעות הערב של 26 במאי תקף כלי טיס של חיל האוויר הישראלי בהכוונה מודיעינית של צה"ל ושב"כ, צריף פח במחנה עקורים בתל א-סולטאן. בהפצצה נהרגו מספר מחבלי חמאס וביניהם יאסין רביע, ראש מטה הגדה המערבית של חמאס, וח'אלד נג'אר, בכיר במטה הגדה. שניהם ריצו מאסרים ממושכים בישראל בגין רצח ישראלים בפעולות טרור שהוכוונו על ידם, ושוחררו לרצועת עזה במסגרת עסקת שליט. התקיפה בוצעה במחנה עקורים המכונה "מחנה השלום הכוויתי 1", שהוקם על ידי כווית בינואר 2023, בו בנויים בשורות צפופות צריפי פח מאורכים. בסביבת מטרת התקיפה היו גם אוהלים רבים ששהו בהם משפחות עקורים. חלקים שניתזו מהטילים ששוגרו למטרה נחתו בצריפים אחרים ובין האוהלים, גרמו לפציעות קשות והבעירו דליקה. לפחות 50 גברים, נשים וילדים פלסטינים נספו באירוע, ו-240 נפצעו. בצה"ל טענו כי לא ידעו שצריפים הסמוכים שהו אותה שעה עשרות אזרחים. בנוסף אמרו שנעשה שימוש בטילים מדויקים במשקל 17 ק"ג בלבד, שהם הקטנים ביותר שניתן לשגר ממטוס קרב, ולא אמורים לגרום לנזק היקפי גדול, אך תחקיר של הוושינגטון פוסט קבע שאלה טילים אמריקאיים במשקל 113 ק"ג כל אחד, ו-17 ק"ג הוא רק משקל מטען הנפץ של הטיל. בנוסף צה"ל טען שהמחנה איננו נמצא באזור ההומניטרי שהוגדר באותו זמן, ומרוחק כ-1.7 ק"מ מאזור זה. בצה"ל העלו השערה שהדליקה פרצה בשל פיצוצי משנה של אמל"ח שאוכסן בקרבת מקום והתפוצץ מהתקיפה. ההשערה התבססה של הקלטה של שיחת טלפון בין שני עזתיים, בה אחד מהם מספר שבמבנה שהותקף היה מחסן תחמושת. בימים שלאחר האירוע פונה מחנה העקורים, וגם מחנה עקורים סמוך שהוקם במתחם האו"ם. בעקבות האסון הושמעו גינויים לתקיפה הישראלית ולפעולה ברפיח, וישראל אף הואשמה בטבח מכוון של חפים מפשע. ראש ממשלת ישראל, בנימין נתניהו, התייחס לאירוע ואמר כי זו הייתה 'תקלה טרגית', והביע צער על מותם של האזרחים הבלתי מעורבים, שקרה על אף מאמציהם של כוחות צה"ל להימנע מכך ככל הניתן. האסון בתל א-סולטאן מדיה וקבצים בנושא תל א-סולטאן בוויקישיתוף אתר צה"ל, במנהרות של רפיח: הושמד אתר ייצור הרקטות ארוכות הטווח הגדול ביותר של הגא"פ, באתר idf, ‏01.07.2024 יניב קובוביץ, מפקדים בצה"ל הורו לפוצץ מאגר מי שתייה ברפיח; חשד להפרת הדין הבינלאומי, באתר הארץ, 29 ביולי 2024 הסתבכות? דיווחים בעזה על כך שמנין ההרוגים במחנות העקורים ברפיח עלה ל-30, באתר כיכר השבת, ‏26/05/2024 ערך זה הוא קצרמר בנושא גאוגרפיה של המזרח התיכון. אתם מוזמנים לתרום לוויקיפדיה ולהרחיב אותו.
יחסי לוב – קוריאה הצפונית

יחסי לוב-קוריאה הצפונית (בקוריאנית: 리비아-조선민주주의인민공화국 관계, בערבית: العلاقات بين ليبيا وكوريا الشمالية) הם היחסים הדיפלומטיים שבין קוריאה הצפונית ולוב. קוריאה הצפונית ולוב שתחת מועמר קדאפי קיימו יחסים חזקים ביניהם. לוב וקוריאה הצפונית כוננו יחסים דיפלומטיים ב-1974, וקוריאה הצפונית הקימה שגרירות בטריפולי. בשנות ה-70 וה-80, הממשלה הלובית תחת מועמר קדאפי הידקה את היחסים עם הממשלה הצפון קוריאנית וקנתה כמות משמעותית של נשק צפון קוריאני. מ-1974 ועד 2011, היחסים בין שתי המדינות התבססו על הבנה דו-צדדית. על פי דיווח של הפנטגון, קוריאה הצפונית סיפקה ללוב אורניום שש פלואורי, תרכובת המשמשת להעשרת אורניום וכדלק לכורים ולנשקים גרעיניים. באותו הזמן, מספר עובדים צפון קוריאנים גם נכחו במדינה. יצוא צפון קוריאני ללוב כלל ציוד צבאי כמו טילי סקאד בעלי טווח של 550 ק"מ. בנוסף, הממשלה הלובית לקחה חלק ברכישת טילים בליסטיים לטווח בינוני מסוג נודונג-1 ואף טילים לטווח ארוך מקוריאה הצפונית בעקבות אמברגו נשק אשר הוטל על המדינה על ידי האו"ם, בכדי להשתמש בהם נגד מטרות אמריקאיות ומטרות נאט"ו במקרה שהמערב יהווה איום. גורמים בארצות הברית גינו אז את "שיתוף הפעולה בין קוריאה הצפונית ללוב". קוריאה הצפונית הייתה אחת מספקיות הנשק החשובות ביותר הרפובליקה הערבית הלובית הסוציאליסטית, ביחד עם ברית המועצות. ב-19 בדצמבר 2003, לוב הסכימה לסיים את תוכנית פיתוח נשק ההשמדה ההמונית שלה, להשמיד את הטילים הבליסטיים שלה עם טווח של יותר מ-300 ק"מ ו/או עם מטען של לפחות 500 ק"ג ולאשר בדיקות מיידיות של האו"ם. ב-2011, כשמלחמת האזרחים הראשונה בלוב פרצה, נשקים קונבנציונליים צפון קוריאניים נמצאו על ידי מורדים ממועצת המעבר הלאומית, כולל רקטות, מערכות הגנה מפני כלי טיס ומוקשים. ב-24 במרץ 2011, ממשלת קוריאה הצפונית הודיעה על לוב בהכרזה ש"עדיף היה לה לשמור על תוכנית הגרעין שלה". ב-12 במאי 2011 נטען כי שגרירות קוריאה הצפונית בטריפולי נפגעה בתקיפה אווירית של נאט"ו על מתחם צבאי לובי סמוך, אך נאט"ו הכחישה את ההתקפה על השגרירות. קוריאה הצפונית מעולם לא הכירה בסמכותם של המורדים ואסרה מאזרחיה העובדים בלוב (כ-200 איש) מלחזור לקוריאה הצפונית מתוך חשש של התפשטות של מרד עממי. יחסי החוץ של קוריאה הצפונית North Korea and Libya: friendship through artillery, NK News, January 5 2015 "Gadhafi's Death Is Bad News for N.Korea", Chosun, October 24 2011 "North Korea provided Libya with N-material, says Pentagon", The Statesman, May 3 2013 "Libyan Missiles", GlobalSecurity.org "North Korean Missile Exports" The Risk Report. 2 (6). November–December 1996. "Spotted: NK Arms in Libya", The Wall Street Journal, March 30 2011 "North Korea Suggests Libya Should Have Kept Nuclear Program", The New York Times, March 24 2011 "NATO Attacks North Korea's Embassy in Tripoli, Libya", Mathaba, May 12 2011 "NATO rejects Tripoli strike targeted North Korea embassy", Business Recorder, May 12 2011 "North Korea yet to recognize Libya's rebel NTC", TheKoreaTimes, August 30 2011 Julian Ryall, ‏North Korea bans citizens working in Libya from returning home, The Telegraph, 27 October 2011
חות'ים (שבט)

חות'ים (בערבית: قبيلة الحوثي; מילולית: השבט מחות') הוא שבט ערבי בצפון תימן. השבט הוא חלק משבט בַּ֫נוּ הַמְדַ֫אן (بَنُو هَمْدَان). השבט נמצא בעיקר באזור עמראן וסעדה. בני השבט, מוחמד אל-חות'י ואחיו חוסיין אל-חות'י, הקימו את ארגון הטרור התימני "אנצאר אללה", המוכר גם בתור החות'ים. אביהם, בדר א-דין אל-חות'י, שהיה ממקימי מפלגת האמת התימנית, שימש כמנהיג הרוחני של התנועה ולאחר מותו של חוסיין, ב-2004, אף ניהל בפועל את הארגון. Who are Yemen's Houthis? | Wilson Center, www.wilsoncenter.org (באנגלית) Who are the Houthis, and why are we at war with them?, Brookings (באנגלית אמריקאית) Houthi movement | Yemen, History, Leader, & Goals | Britannica, www.britannica.com, ‏2023-09-22 (באנגלית) Who Are Yemen’s Houthis?, Council on Foreign Relations (באנגלית) ערך זה הוא קצרמר בנושא תימן. אתם מוזמנים לתרום לוויקיפדיה ולהרחיב אותו.
Area Codes

"Area Codes" (בעברית: "אזורי חיוג") הוא שיר שבוצע על ידי הראפרית האמריקאית Kaliii, ויצא ב-17 במרץ 2023 באמצעות טראמפ קארד ואטלנטיק רקורדס. מבחינה לירית, Kaliii מתגאה בכך שהיא נמצאת במערכות יחסים רבות עם גברים ומשכנעת אותם לתת לה מזומן באמצעות האטרקטיביות שלה, ומשתפת פרטים על בני זוגה ועל מערכות היחסים שלה איתם. בפזמון, היא מבצעת ראפ תוך אינטרפולציה של השיר של לודאקריס תוך שהיא מזהירה כמה נשים שבני זוגן עשויים להיות איתה ברומן. הקליפ הרשמי בוים על ידי אדוניס בלקווד ויצא ב-6 באפריל 2023. בקליפ, Kaliii נמצאת בבית ספר תיכון, מצטרפת ל"קליקה נוצצת" ו"משתלטת על המסדרונות" כשהיא עושה ראפ. סרטון השיר "Area Codes" באתר יוטיוב "Area Codes - Single by Kaliii", Apple Music, 17 במרץ 2023, נבדק ב-16 באוקטובר 2023 {{citation}}: (עזרה) Haile, Heven (23 במרץ 2023). "Listen to Kali's "Area Codes": The Ones". Pitchfork. נבדק ב-17 במאי 2023. {{cite web}}: (עזרה) Cho, Regina (21 במרץ 2023). "Kali has men in different "Area Codes" in latest single". Revolt. נבדק ב-17 במאי 2023. {{cite web}}: (עזרה) Hynes, Hayley (17 במרץ 2023). "Kali's New Single Reminds Us She Has Hoes In Different "Area Codes": Stream". HotNewHipHop. נבדק ב-17 במאי 2023. {{cite web}}: (עזרה) Cho, Regina (7 באפריל 2023). "Kali schools the competition in new "Area Codes" visual". Revolt. נבדק ב-17 במאי 2023. {{cite web}}: (עזרה) Gonzalez, Alex (6 באפריל 2023). "Kali Makes It Known She Has Men In Different 'Area Codes' With Her New Single". Uproxx. נבדק ב-17 במאי 2023. {{cite web}}: (עזרה) Dan Heching, MTV VMAs 2024: See who won, CNN, ‏2024-09-12 (באנגלית) Rhythmic Airplay, Billboard, ‏19 באוגוסט 2023 (באנגלית אמריקאית) Billboard Hot 100, Billboard, ‏27 במאי 2023 (באנגלית אמריקאית) ARIA Top 50 Singles Chart, איגוד תעשיית ההקלטות האוסטרלי (באנגלית) ARIA Top 40 HIP HOP/R&B Singles Chart, איגוד תעשיית ההקלטות האוסטרלי (באנגלית) Hot R&B/Hip-Hop Songs, Billboard, ‏27 במאי 2023 (באנגלית אמריקאית) Official Singles Chart Top 100, חברת המצעדים הרשמית Official Hip Hop and R&B Singles Chart Top 40, חברת המצעדים הרשמית Official Irish Singles Chart Top 50, חברת המצעדים הרשמית The Official New Zealand Music Chart, THE OFFICIAL NZ MUSIC CHART (באנגלית) Pop Airplay, Billboard, ‏2 בספטמבר 2023 (באנגלית אמריקאית) Billboard Canadian Hot 100, Billboard, ‏10 ביוני 2023 (באנגלית אמריקאית) Billboard Global 200, Billboard, ‏3 ביוני 2023 (באנגלית אמריקאית) Hot 100 Songs, Billboard, ‏2023 (באנגלית אמריקאית)
א-דרג'

א-דַּ֫רַג' (בערבית: حارة الدرج) הוא רובע בצפון מערב העיר עזה והחלק העתיק ביותר של העיר. משמעות שמו של הרובע היא "רובע המדרגות". הרובע ממוקם על גבעה מלבנית בגובה 20 מטר מעל פני הים מה שהופך אותו לאזור הכי גבוה בעיר. ככל הנראה, מקור שמו של הרובע הוא ממדרגות שהובילו אליו משאר חלקי העיר או בגלל תחושת העלייה במדרגות שהרגישו מי שעלו אליו. הרובע מכונה גם "הרובע המוסלמי" והוא מכיל מספר מסגדים ומבנים מוסלמיים נוספים, ביניהם המסגד הגדול ביותר בעיר, המסגד הגדול בעזה, מסגד א-סייד האשם (אנ'), מסגד שייח' זכריא, מסגד שייח' פרג' ומדרסת אל-זהרא. הרובע מופרד מרובע זייתון הדרומי על ידי רחוב עומר אל-מוח'תאר. הרובע הוא האזור העתיק ביותר בעיר והוא נבנה על גבי העיר העתיקה של עזה. ברובע ישנם שרידים רבים מהעיר העתיקה של עזה, חלק מהשרידים שימשו מחדש לבניית מבנים. לפי רישומי מס עות'מאניים, בין שנת 932 לשנת 1525, היו ברובע 141 בתים. Shahin, Mariam (2005). Palestine: A Guide. Interlink Books. ISBN 1-56656-557-X. s. 433-436 Sharon, 2009, p. 29 Meyer, 1907, p. 108 Sharon, 2009, p. 30 Cohen and Lewis, 1978, pp. 117-119; cited in Sharon, 2009, p. 62
המישור המזרח אירופאי

המישור המזרח אירופאי (נקרא גם המישור הרוסי, או מישור הסארמטי) הוא מישור פנימי המשתרע ממזרח למישור צפון אירופה, וכולל מספר רמות. המישור כולל את הרמה הוולהינית-פודולית, בשוליו המערביים, את הרמה הרוסית המרכזית, ואת גבעות וולגה בחלקו המזרחי. המישור משתרע על פני כ-4,000,000 קמ"ר, גובהו הממוצע של המישור הוא 170 מטר מעל פני הים והנקודה הגבוהה ביותר במישור, שנמצאת בגבעות ולדאי, היא בגובה 347 מטר מעל פני הים. מערב: הים הבלטי, אודר, נייסה, חבל הסודטים, הרי הקרפטים דרום: הרי הבלקן, הים השחור, הרי קרים, קווקז, הים הכספי וים אזוב מזרח: הרי אורל ושקע טוראן צפון: הים הלבן, ים ברנץ, ים קארה, הרי סקנדינביה וולגה דנובה אורל ויסלה דנייפר דון פצ'ורה קאמה אוקה דווינה ניימן פרגוליה האזורים הרוסיים הגדולים מדיה וקבצים בנושא המישור המזרח אירופאי בוויקישיתוף המישור המזרח אירופאי, באתר אנציקלופדיה בריטניקה (באנגלית) European Plain - Geography, Climate, History | Britannica, www.britannica.com (באנגלית) John F. Hoffecker (2002). Desolate Landscapes: Ice-Age Settlement in Eastern Europe. Rutgers University Press. pp. 15–21. ISBN 0813529921. נבדק ב-17 במאי 2014. {{cite book}}: (עזרה)
א-זוואידה

א-זוואידה (בערבית: الزوايدة) היא עיירה פלסטינית בנפת דיר אל-בלח. העיירה ממוקמת כשלושה קילומטרים צפונית-מזרחית לדיר אל-בלח וממערב למחנה הפליטים מע'אזי. לפי הלשכה הפלסטינית המרכזית לסטטיסטיקה ב-2006 היו בעיירה 15,483 תושבים. Projected Mid -Year Population for Deir Al- Balah Governorate by Locality 2004- 2006, web.archive.org ערך זה הוא קצרמר בנושא יישובים במזרח התיכון. אתם מוזמנים לתרום לוויקיפדיה ולהרחיב אותו.
העמותה לתמיכה נפשית לחברות חללי צה"ל

העמותה לתמיכה נפשית לחברות חללי צה"ל, המוכרת גם בשם הותיר אחריו חבר.ה היא עמותה ישראלית הפועלת לתמיכה בבנות זוג ובבני זוג של חללי מערכות ישראל שלא היו נשואים או ידועים בציבור, אלא בסטטוס של חבר או חברה, ולכן לא זכו לתמיכה שמעניקה המדינה לבני זוג רשמיים. העמותה הוקמה בשנת 1998 על ידי פיליס חיימוביץ ובתה, עו"ד תמר חיימוביץ-ריכטר, בנות משפחתה של מיכל חיימוביץ, שארוסה, סגן אבי בוק, נהרג בספטמבר 1997 במוצב דלעת בדרום לבנון. בני המשפחה לא השלימו עם התעלמות המדינה מאבלה של חיימוביץ, ולכן הקימו את העמותה. בעמותה פועלים צוותי ליווי המורכבים מחברה ותיקה בעמותה ומטפלת מומחית. הצוות מגיע לחברה שכולה בימים הראשונים לאחר האובדן, מלווה אותה, נותן לה מענה ראשוני ומציע להצטרף לקבוצות תמיכה ולקבל טיפול פסיכולוגי. במהלך מבצע צוק איתן הצטרפו לעמותה כ-40 חברות שכולות. העמותה זכתה לתמיכתן של חברות הכנסת עליזה לביא ואיילת נחמיאס-ורבין, שבין השאר הובילה להחלטה של נציבות שירות המדינה להעניק לעובדות מדינה שהן חברות שכולות זכות להיעדרות בתשלום בזמן ה"שבעה" וביום הזיכרון לחללי מערכות ישראל. מאז הקמתה ועד לספטמבר 2023 בב-500 חברות שכולות. בעקבות מתקפת הפתע על ישראל, באוקטובר 2023, שבה נהרגו יותר מ-300 חיילים וחיילות, הצטרפו לעמותה 120 חברות וחברים חדשים. כדי ריבוי החיילות שנהרגו הוביל לשינוי שמה הלא רשמי של העמותה, המופיע בסמליל שלה, מ"הותיר אחריו חברה" ל"הותיר אחריו חבר.ה". העמותה זוכה לתמיכת משרד הביטחון, שבשנת 2022 תרם 850,000 ש"ח מתוך הכנסות של 996,066 ש"ח שהיו לעמותה. העמותה אינה מעסיקה עובדים בשכר. אתר האינטרנט הרשמי של העמותה לתמיכה נפשית לחברות חללי צה"ל שקד בשן, "יש לי ילדים, חיים מלאים ובן זוג אהוב ואוהב. אבל השכול תמיד שם", באתר הארץ, 19 באוקטובר 2023 לראשונה: בנות זוג אזרחיות של חללי צה"ל מקבלות הכרה, באתר של ד"ר עליזה לביא העמותה לתמיכה נפשית לחברות חללי צה"ל, באתר "גיידסטאר ישראל" אדריאן פילוט, בני זוג של חללי כוחות הביטחון יקבלו חופשת אבל של 7 ימים, באתר כלכליסט, 27 בפברואר 2018 ספריית ויקיפדיה, באתר wikipedialibrary.wmflabs.org (באנגלית) העמותה לתמיכה נפשית לחברות חללי צה"ל - נתונים כספיים, באתר "גיידסטאר"
עיסאם עבדאללה

עיסאם בסאם חסן ח'ליל עבדאללה (בערבית: عصام بسام حسن خليل عبد الله, בתעתיק מדויק: עצאם בסאם חסן ח'ליל עבדאללה; 1986 – 13 באוקטובר 2023) היה צלם עיתונות לבנוני שעבד עבור רויטרס. נהרג בדרום לבנון כאשר סיקר את החזית הלבנונית במלחמת חרבות ברזל. עבדאללה החל לספק צילומים עבור רויטרס בשנת 2007, בעת שעבד כפרילנסר כשהשלים את לימודיו האקדמיים. תחילה עסק בצילום של סכסוכים פנים לבנוניים. עבדאללה דיווח ממלחמת האזרחים בסוריה, מהסכסוך האוקראיני-רוסי ומסכסוכים נוספים. בשנת 2020 היה מועמד לפרס צלם הווידאו של השנה עבור רויטרס עבור כיסויו את הפיצוץ בנמל ביירות. הוא סיפק לעיתונות העולמית את אחת התמונות הראשוניות והעוצמתיות ביותר מהאסון. בשנת 2022 היה חלק מצוות רחב שזכה בפרס עבור סיקור של מלחמת אוקראינה–רוסיה. ב-13 באוקטובר 2023, בעת מלחמת חרבות ברזל, סיקר עבדאללה יחד עם עיתונאים נוספים את הקרבות בין צבא הגנה לישראל לחזבאללה במסגרת החזית הלבנונית בקרבת עלמא א-שעב. קבוצת העיתונאים נפגעה מאש של אחד הצדדים, ועבדאללה נהרג, בעוד ששה עיתונאים אחרים נפצעו. דובר צה"ל לתקשורת הזרה, סא"ל ריצ'רד הכט, מסר כי בצבא הגנה לישראל "מצטערים מאוד" על מותו של עבדאללה ופתחו בחקירה, אך לא אישר שהעיתונאים נפגעו מתקיפה ישראלית. עבדאללה נקבר ב-14 באוקטובר 2023 בעיירת הולדתו אל-ח'יאם. Obituary: Reuters' Issam Abdallah covered the world's biggest events with bravery and insight באתר רויטרס, 15 באוקטובר 2023 (באנגלית) ליאור בן ארי, צלם רויטרס נהרג בירי לדרום לבנון. צה"ל: "מצטערים, בודקים את האירוע", באתר ynet, 14 באוקטובר 2023 A Reuters cameraman is killed and six other journalists are injured near Lebanon's southern border באתר הניו יורק טיימס, ‏ 13 באוקטובר 2023 (באנגלית) Pressefreiheit im Israel-Gaza-Krieg: Journalist*innen als Zielscheibe באתר די טאגסצייטונג, 15 באוקטובר 2023 (בגרמנית) Reuters journalist Issam Abdallah killed in southern Lebanon, 6 others wounded באתר CNN, ‏ 15 באוקטובר 2023 (באנגלית)
קורג (מדינה)

מדינת קורג הייתה מדינה בהודו שהתקיימה בין השנים 1950 ל-1956. המדינה אוחדה ב-1956 עם מדינת מייסור (ששמה שונה ב-1973 לקרנאטקה). מדינת קורג הייתה המשך מחוז קורג (אנ') שנוסד ב-1834 לאחר כיבוש ממלכת קורג (אנ'). עם הקמת הודו, הפכו מחוזות הודו הבריטית למחוזות הדומיניון של הודו. כאשר חוקת הודו נכנסה לתוקף ב-26 בינואר 1950, רוב המחוזות הקיימים הפכו למדינות, ומחוז קורג הפך למדינת קורג. בעקבות חוק ארגון מחדש של המדינות, מדינת קרוג בוטלה ב-1 בנובמבר 1956, כאשר אורגנו מחדש גבולות המדינה של הודו, והפכה למחוז של מדינת מייסור. שמה של מדינת מייסור שונה מאוחר יותר לקרנאטקה. מדינת קורג הוגדרה מדינה חלק ג', סיוג שהתייחס לחלקי הנספח לחוקת הודו שהגדיר את מעמד המדינות השונות ואשר המדינות שנכללו בו היו בשליטתה הישירה של ממשלת הודו, והועמד בראשה נציב ראשי. בירת המדינה הייתה מדיקרי (אנ'). הבחירות הראשונות בקורג נערכו ב-1952. הקונגרס הלאומי ההודי, שתמכה באיחוד המדינה עם מדינת מייסור, זכתה ב-15 מושבים, בעוד מפלגת טקאדי, שהתנגדה לאיחוד, קיבלה את תשעת המושבים הנותרים. Cahoon, Ben. "Indian states since 1947". www.worldstatesmen.org. "When Kodagu merged with Mysore: A short political history of the region". 12 באוגוסט 2020. {{cite web}}: (עזרה) Gayathri, M. B.; Mysore, University of (6 באפריל 1997). "Development of Mysore state, 1940-56". University of Mysore – via Google Books. {{cite web}}: (עזרה) Ramaswamy, Harish (6 באפריל 2018). Karnataka Government and Politics. Concept Publishing Company. ISBN 9788180693977 – via Google Books. {{cite book}}: (עזרה)
נוהאן קנה

נוהאן קנה (באנגלית: Nohan Kenneh נולד ב-10 בינואר 2003 בזוודרו שבליבריה) הוא כדורגלן ליברי המשחק בעמדת הקשר האחורי בקבוצת שרוסברי טאון מהפוטבול ליג הראשונה, בהשאלה מהיברניאן, ובנבחרת ליבריה. קנה נולד בליבריה, ובגיל שש עבר לממלכה המאוחדת כפליט. קנה גדל במחלקות הנוער של ברדפורד סיטי, יורק סיטי ולידס יונייטד. ב-23 במאי 2022 חתם קנה על חוזה לשלוש שנים בהיברניאן מליגת העל הסקוטית החל מ-1 ביולי. ב-13 בינואר 2023 הושאל לרוס קאונטי מליגת העל הסקוטית עד לתום עונת 2022/2023. הוא ערך 16 הופעות ליגה במהלך תקופת ההשאלה. ב-17 ביולי 2023 הושאל קנה לשרוסברי טאון מהפוטבול ליג הראשונה למשך עונת 2023/2024. ב-24 במרץ 2023 ערך קנה את הופעת הבכורה שלו בנבחרת ליבריה, בתיקו 2-2 נגד נבחרת דרום אפריקה במסגרת מוקדמות גביע אפריקה לאומות 2023. נוהאן קנה, באתר Transfermarkt נוהאן קנה, באתר Soccerway נוהאן קנה, באתר National Football Teams נוהאן קנה, באתר FootballDatabase.eu Nohan Kenneh Becomes A Hibee! באתר היברניאן, 23 במאי 2022 (באנגלית) Nohan Kenneh: Hibs midfielder joins Ross County on loan באתר BBC, ‏ 13 בינואר 2023 (באנגלית) Nohan Kenneh: Shrewsbury Town sign Hibernian midfielder on loan באתר BBC, ‏ 17 ביולי 2023 (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "נוהאן קנה".